CELEX: 62008TN0493
Language: et
Date: 2008-11-14 00:00:00
Title: Kohtuasi T-493/08: 14. novembril 2008 esitatud hagi — Sun World International versus Siseturu Ühtlustamise Amet — Kölla Hamburg Overseas Import (SUPERIOR SEEDLESS)

24.1.2009   
            
            
               ET
            
            
               Euroopa Liidu Teataja
            
            
               C 19/33
            
         14. novembril 2008 esitatud hagi — Sun World International versus Siseturu Ühtlustamise Amet — Kölla Hamburg Overseas Import (SUPERIOR SEEDLESS)
   (Kohtuasi T-493/08)
   (2009/C 19/62)
   Hagiavaldus esitati inglise keeles
   Pooled
   Hageja: Sun World International LLC (Bakersfield, Ühendriigid) (esindaja: solicitor M. Holah)
   Kostja: Siseturu Ühtlustamise Amet (kaubamärgid ja tööstusdisainilahendused)
   Teine menetluspool apellatsioonikojas: Kölla Hamburg Overseas Import GmhB & Co.KG (Hamburg, Saksamaa)
   Hageja nõuded
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 3. septembri 2008. aasta otsus asjas R 1378/2007-1 ning
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   Kehtetuks tunnistamise taotluse esemeks olev registreeritud ühenduse kaubamärk: Sõnamärk „SUPERIOR SEEDLESS” kaupadele klassis 31 — Ühenduse kaubamärgi registreering nr 610 980
   Ühenduse kaubamärgi omanik: Hageja
   Ühenduse kaubamärgi kehtetuks tunnistamist taotlev pool: Teine menetluspool apellatsioonikojas
   Tühistamisosakonna otsus: Tunnistada asjaomane ühenduse kaubamärk osaliselt kehtetuks
   Apellatsioonikoja otsus: Jätta kaebus rahuldamata
   Väited: Rikutud on nõukogu määruse nr 40/94 artikli 7 lõiget 3 ja artikli 51 lõiget 2, kuna apellatsioonikoda: i) piiritles ekslikult asjaomase avalikkuse, ii) keeldus ebaõigesti andmast luba ühenduse kaubamärgi registreerimise taotluse tagasivõtmiseks nimekirjas sisaldunud teatud kaupade osas, iii) lähtus õigusvastasest eeldusest seoses puuduva registreeringuga Ühendkuningriigis või Iirimaal, iv) hindas esitatud tõendeid valesti.